text: Uumamni kun sanyii Gaalaati. Gaalli uumama gammoojjii keessa hedduminaan argamu akka ta’e ni beekama. Haaluma kanaan akkaataan uumama gaalaa, oowwaa fi cirracha gammoojjii akka dandamatu godhamee akka tahe barruulee amma duraa keessatti waliin ilaallee jirra. Barruu tana keessatti ammoo Gaala sanyii addaa tokko irratti xiyyeeffannee, akkaataa uumama isaa fi haalli jireeya isaa gaala Gammoojjii irraa garaagarummaa akka qabu ilaalla. Gaalli kun Akka Gaala gammoojjii, gammoojjii qofa keessa hin jiraatu. Gammoojjiifi lafa qabbanaawaa cabbiin uwwifame keessas jiraachuu ni dandaha. Akka gaala Gammoojjii dalluu 1 qofa osoo hin taane, dalluu 2 qaba.
text: #000004
text: Maqaan Sanyii kanaa Afaan Ingiliffaatiin Bactrian Camel jedhama. Maqaa kanas qubsuma isaa irraa argate. naannoon gaalli kun hedduminaan itti argamu, bara durii Bactrian kingdom jedhamuudhaan beekama. Bifti uumama kanaa gaala kaan irraa garaagarummaa hin qabu. Ta’us hedduminaan bifa gara magaalaa dabu qaba. Rifeensi gaala kanaa dheeraa yoo ta’u, rifeensi kun oowwa aduu dandamatuudhaaf akkasumas yeroo qabbanaatiifis tajaajila guddaa kenna. Gaalli kun oowwa guddaa keessattis hin dafqu. Qaamni isaa kana akka dandamatu godhamee uumame. Torbaan hedduufis osoo bishaan hin dhugin akkuma gaala kaawwanii turuu danda’a. Dalluu isaa lamaan keessatti bishaan bifa faatiitiin kuufata. Yeroo bishaan isa barbaachisetti faatii kana baqsuudhaan fayyadama. Gaalli kun yeroo garii dalluu hin qabu. Dalluun isaa baqee diriira. Gaala Akkasii kana yoo argitan, bishaan dhabee barbaadachutti jira jechuudha.
text: #000005
text: Gaalli kun bishaan hin filatu, argannaan inuma dhuga. Bishaan boorahaafii bishaan sooqiddaatis argannaan bira hin dabru. Yeroo qabbanni haalaan jabaatee lafti cabbiin uwwifamee bishaan dhokate ammoo, cabbii ilkaaniin alanfatee nyaata. Wanti kun bineensota lafa cabbii irra jiraataniif waan baramaadha. Binoonsonni cabbii irra jiraatan yeroo bishaan dhabamu. Cabbii alanshanii sooratu. Bishaan cabbii keessaa argamu fayyadamu jechuudha.
text: #000008
text: Gaalli kun walqunnamtii wal hormaata raawwatuudhaaf umriin waggaa sadih caaluu qaba. Haadhoon takkas rimaya ji’a 13f eega garatti qabattee booda, ilmoo tokko dhabbattee dhalti. Ilmoon kunis daqiiqaa muraasa keessatti dhaabbachuu danda’a. Yeroo dhalatu sanitti Kilograamaa 36 ulfaatuu kan danda’u yoo ta’u, waggaa 1 fi walakkaafis muchuma haadhaa hodha. Ilmoon haarawa dhalate kun haga gaafa guddatee bakka wal hormaataa gahutti haadhuma waliin tura.
text: #000009
text: Gaalli kun haala qulleensa garagaraa keessa jiraatuu ni danda’a. Gammoojjii hoo’i isaa digrii seentigreeda 40 caalu keessa jiraachuu ni danda’a. Akkasumas yeroo qabbanaatti, naannoo qabbanni isaa digrisentigreeda negative 30 ta’e keessas jiraachuu danda’a. Googaan gaala kanaa kan ajaa’ibaati. Yeroo hoo’aa gogaan isaa haphachuun haala qilleensa san wajjiin akka mijaahu taha. Yeroo qabbanaatti ammoo qabbana san dandamachuuf gogaan sun ni furdata. Akkasuma rifeensi haphiin sun walitti tuucha’uun gaala saniif hoo’a kenna.
text: #000010
text: Gaalli kun lafarraa ol Meetira 2 kan dheeratu yoo ta’u, fuulduratti ammoo Meetira 3.3 dheerata.
text: #000011
text: Gaalli kun dalluu lama kan qabu yoo ta’u, lameenuu bishaan bifa faatiin walitti kuusuuf isa gargaara.
text: #000012
text: 701: Mallaqa namni nama bira kaayate irraa zakaa akkamitti baasan?
  700: Maallaqa liqiitiin dalaganii bu’aa qoodachuun akkami?
  699: Kittaannaan dhiiraa fi dhalatti garaagarummaa qabaa?
  698: Adurreen salaata ni balleessitii?
  697: Nama qabeenya nama dhoorkate akkam godhan?
text: #000018